 Levitikọs 20  Jehova wee gaa nihu ịgwa Mozis, sị:Gwa ụmụ Izrel, sị, Onye ọ bụla nime ụmụ Izrel nakwa onye ọ bụla nime ndị mbịarambịa nke bi dị ka ọbịa nIzrel, nke nyere Molek nwa ya ọ bụla, a ghaghị igbu ya. Ndị ala unu ga-eji nkume tụgbuo ya.Mụ onwe m ga-eche ihu m megide onye ahụ, m ga-ebipụkwa ya netiti ndị ya, nihi na o nyewo Molek ụfọdụ nime ụmụ ya iji merụọ ebe nsọ m nakwa iji merụọ aha nsọ m.Ọ bụrụ na ndị ala unu amara ama leghara onye ahụ anya wee ghara igbu ya mgbe o nyere Molek nke ọ bụla nime ụmụ ya,mgbe ahụ, mụ onwe m ga-eche ihu m megide onye ahụ na ezinụlọ ya, m ga-ebipụkwa ya netiti ndị ya, bipụkwa ndị niile sonyeere ya ninwe mmekọ rụrụ arụ, bụ ndị ha na Molek nwere mmekọ rụrụ arụ.Ma mkpụrụ obi nke chigharịkwuuru ndị na-agba afa na ndị ọrụ ha bụ ịkọ ọdịnihu ka o wee soro ha nwee mmekọ rụrụ arụ, m ga-eche ihu m megide mkpụrụ obi ahụ wee bipụ ya netiti ndị ya.Unu ga-edo onwe unu nsọ wee bụrụ ndị dị nsọ, nihi na abụ m Jehova bụ Chineke unu.Unu ga-edebe ụkpụrụ m ma na-eme ha. Abụ m Jehova bụ onye na-edo unu nsọ.Ọ bụrụ na e nwee onye kpọrọ nna ya na nne ya iyi, a ghaghị igbu ya. Ọ bụ nna ya na nne ya ka ọ kpọrọ iyi. Ọbara ya ga-adị ya nisi.Nwoke ya na nwunye onye ọzọ kwara iko, ee, nwoke ya na nwunye mmadụ ibe ya kwara iko, a ghaghị igbu ya, a ga-egbu nwoke ahụ kwara iko, gbuokwa nwaanyị ahụ kwara iko.Nwoke ya na nwunye nna ya dinara ekpughewo ọtọ nna ya. A ghaghị igbu ha abụọ. Ọbara ha ga-adị ha nisi.Ọ bụrụkwa na nwoke na nwunye nwa ya edinaa, a ghaghị igbu ha abụọ. Ha mere ihe arụ. Ọbara ha ga-adị ha nisi.Ọ bụrụ na nwoke na nwoke ibe ya edinaa dị ka nwoke na nwaanyị si edina, ha abụọ emewo ihe arụ. A ghaghị igbu ha. Ọbara ha ga-adị ha nisi.Ọ bụrụ na nwoke alụọ nwaanyị, ya na nne nwunye ya enwee mmekọahụ, ọ bụ omume rụrụ arụ. A ga-akpọ ya na ha ọkụ, ka omume rụrụ arụ ghara ịdịgide netiti unu.Ọ bụrụ na nwoke edinaa anụmanụ, a ghaghị igbu ya, unu ga-egbukwa anụmanụ ahụ.Ọ bụrụ na nwaanyị agakwuru anụmanụ ọ bụla ka ya na ya nwee mmekọ, unu ga-egbu nwaanyị ahụ na anụmanụ ahụ. A ghaghị igbu ha. Ọbara ha ga-adị ha nisi.Ọ bụrụ na nwoke edinaa nwanne ya, bụ nwa nwaanyị nna ya mụrụ ma ọ bụ nwa nwaanyị nne ya mụrụ, o wee hụ ọtọ ya, nwaanyị ahụ ahụkwa ọtọ ya, ọ bụ ihe ihere. Ya mere, a ga-ebipụ ha nihu ụmụ ndị ha. Ọ bụ ọtọ nwanne ya nwaanyị ka o kpughere. Ọ ga-aza ajụjụ maka njehie ya.Ọ bụrụ na nwoke na nwaanyị nọ ná nsọ ya edinaa, o wee kpughee ọtọ nwaanyị ahụ, nwoke ahụ ekpughewo isi ọbara nwaanyị ahụ, nwaanyị ahụ nonwe ya ekpughewokwa ebe ọbara ya si asọpụta. Nihi ya, a ga-ebipụ ha abụọ netiti ndị ha.Ekpughela ọtọ nwanne nne gị nke nwaanyị na ọtọ nwanne nna gị nke nwaanyị, nihi na onye mere nke a ekpugheela ọtọ onye ya na ya bụ otu ọbara. Ha ga-aza ajụjụ maka njehie ha.Nwoke ya na nwunye nwanne nna ya dinara ekpughewo ọtọ nwanne nna ya. Ha ga-aza ajụjụ maka mmehie ha. Ha ga-anwụ namụtaghị nwa.Ọ bụrụ na nwoke edinaa nwunye nwanne ya, ọ bụ ihe a na-asọ nsọ. Ọ bụ ọtọ nwanne ya nwoke ka o kpughere. Ha agaghị amụta nwa.Debenụ ụkpụrụ m niile na mkpebi ikpe m niile, na-emekwa ha, ka ala nke m ga-akpọbata unu ka unu biri na ya ghara ịgbọpụ unu.Unu ejekwala ije nụkpụrụ nke mba dị iche iche m na-achụpụ nihu unu, nihi na ha emewo ihe ndị a niile, akpọkwara m ha asị.Ọ bụ ya mere m ji sị unu: Unu onwe unu ga-enweta ala ha, mụ onwe m ga-enyekwa ya unu ka ọ bụrụ nke unu, bụ ala nke mmiri ara ehi na mmanụ aṅụ na-eru na ya. Abụ m Jehova bụ Chineke unu, onye si netiti ndị dị iche iche kewapụta unu.Unu ga-akpakwa ókè nagbata anụ dị ọcha na nke na-adịghị ọcha nakwa nagbata anụ ufe na-adịghị ọcha na nke dị ọcha; unu ejikwala anụ ọhịa na anụ ufe na ihe ọ bụla na-agagharị agagharị nelu ala, bụ ndị m gụpụrụ agụpụ site nikwu na ha adịghị ọcha, mee ka mkpụrụ obi unu bụrụ ihe na-asọ oyi.Unu ga-abụrụ m ndị dị nsọ, nihi na mụ onwe m bụ Jehova dị nsọ; m ga-esi netiti ndị dị iche iche kewapụta unu ka unu bụrụ nke m.Ma nwoke ma ọ bụ nwaanyị nke nwere mmụọ ịgba afa ma ọ bụ mmụọ ịkọ ọdịnihu, a ghaghị igbu ya. A ga-eji nkume tụgbuo ya. Ọbara ya ga-adị ya nisi. 